**Tvarkomų asmens duomenų apimties sąrašas, TVARKYMO TIKSLAI, TVARKYMO PAGRINDAS, saugojimo terminai IR KITOS TVARKYMO NUOSTATOS**

|  |  |  |  |  |  |  |
| --- | --- | --- | --- | --- | --- | --- |
| **Asmens duomenų tvarkymo tikslas** | **Asmens duomenų subjektai** | **Šiuo tikslu tvarkomi asmens duomenys** | **Teisinis asmens duomenų tvarkymo pagrindas** | **Asmens duomenų gavimo šaltiniai[[1]](#footnote-1)** | **Asmens duomenų gavėjai** | **Asmens duomenų saugojimo terminas** |
| 1. Mokymo sutarties sudarymas ir apskaita | Mokiniai, jų tėvai, jei pageidaujama pasinaudoti lengvatomis, suteikiamomis daugiavaikėms šeimoms, ar šeimoms, kurių vaikas (-ai) jau lanko Gimnaziją – Mokinio brolis (-iai) / sesuo (-seserys) | Mokinio, jo tėvų gyvenamosios vietos adresas (-ai); elektroninio pašto adresas (-ai); telefono numeris (-iai); Mokinio asmens kodas; gimimo data; Mokinio brolių / seserų vardai; pavardės; lankoma grupė / klasė Gimnazijoje | LR švietimo įstatymo 29, 45 straipsniai, LR švietimo ir mokslo ministro įsakymu patvirtinto Nuosekliojo mokymosi pagal bendrojo ugdymo programas aprašo 13-14 punktai, Neringos savivaldybės tarybos sprendimu patvirtintas Priėmimo į Neringos savivaldybės bendrojo ugdymo mokyklas tvarkos aprašas (BDAR 6 str. 1 d. b-c p.) | Duomenų subjektas | Duomenys gavėjams neperduodami | 10 metų (pasibaigus sutarčiai) |
| 2. Elektroninio ir kitų dienynų pildymas | Mokiniai, jų tėvai | Mokinio vardas (-ai); pavardė(s); gimimo data; klasė; ugdymosi ar mokslo metai; dalykai; įvertinimai; neformaliojo švietimo užsiėmimai; lankomumas; vėlavimas; praleistų pamokų skaičius ir pateisinimo priežastys; duomenys apie Mokinio sveikatą; PUPP, brandos egzaminų, brandos darbo rezultatai;  Tėvų vardai; pavardės; gyvenamosios vietos adresas (-ai); elektroninio pašto adresas (-ai); telefono numeris (-iai)  (*PASTABA: papildomi asmens duomenys gali būti renkami elektroninio dienyno paslaugas teikiančio TAMO administratoriaus, todėl daugiau informacijos apie jo renkamus asmens duomenis žr.* [*https://www.tamo.lt/*](https://www.tamo.lt/) ) | LR švietimo, mokslo ministro įsakymu patvirtintas Dienynų sudarymo elektroninio dienyno duomenų pagrindu tvarkos aprašas, Neringos gimnazijos direktoriaus įsakymu patvirtinti Elektroninio dienyno tvarkymo nuostatai (BDAR 6 str. 1 d. c p.) | Duomenų subjektas | TAMO administrato-rius | Dienynai (elektroninė laikmena) - 2 metus; Mokinių mokymo ir pasiekimų apskaitos suvestinės – 50 metų |
| 3. Mokinių registro tvarkymas | Mokiniai, jų tėvai | Mokinio vardas (-ai); pavardė(s); asmens kodas; gimimo data; lytis; mirties data (jeigu yra); pilietybė(s) ir jos (jų) įgijimo ir netekimo data (-os) (jeigu yra); deklaruotos gyvenamosios vietos adresas ir atvykimo į gyvenamąją vietą data; jeigu asmuo išvyksta gyventi į užsienį – išvykimo vieta (valstybė) ir išvykimo data; jeigu asmuo nuolat gyvena užsienyje – valstybė; faktinės gyvenamosios vietos adresas; elektroninio pašto adresas; telefono ryšio numeris; gimtoji kalba (-os); programos, pagal kurią įgytas išsilavinimas ir (ar) kvalifikacija; baigta visa švietimo programa ar jos dalis ir baigimo metai; įgytos kompetencijos ir išsilavinimo ir (ar) kvalifikacijos įgijimo metai, kompetencijų įvertinimo metai; jei išduotas pažymėjimas – jo numeris, serija, data, išdavusios įstaigos pavadinimas ir valstybė, kurioje įgyta programa ir (ar) kvalifikacija; mokymo sutarties tipas, numeris, sudarymo data, nutraukimo data ir nutraukimo priežastis; Mokinio pažymėjimo duomenys (tipas, numeris, išdavimo data, galiojimo pabaigos data, registracijos numeris, brūkšninis kodas, juridinio asmens, organizuojančio mokinio pažymėjimų personalizavimą ir išdavimą, kodas ir pavadinimas); Mokinio grupė/klasė, mokymosi dalykų pavadinimai ir įvertinimai; našlaičio tipas (jeigu yra yra);  specialiųjų ugdymosi poreikių grupė (-ės) ir specialiųjų ugdymosi poreikių lygis (jeigu yra); skirtos ir suteiktos švietimo pagalbos rūšis ir laikotarpis; gautos koordinuotai teikiamos paslaugos laikotarpis (jeigu buvo); pedagoginės psichologinės tarnybos vertinimo pažyma, jos data, numeris ir galiojimo laikotarpis; kiti duomenys, nurodyti Mokinių registro nuostatuose, patvirtintuose LR švietimo ir mokslo ministro įsakymu.  Mokinio tėvų vardai; pavardės; faktinės gyvenamosios vietos adresas | LR švietimo ir mokslo ministro įsakymu patvirtintas Nuosekliojo mokymosi pagal bendrojo ugdymo programas aprašo 17 punktas, LR švietimo ir mokslo ministro įsakymu patvirtinti Mokinių registro nuostatai  (BDAR 6 str. 1 d. c p.) | Duomenų subjektas |  | 75 metai |
| 4. Mokinių asmens bylų tvarkymas | Mokiniai, jų tėvai | Mokinio vardas (-ai), pavardė(s), asmens kodas, gimimo data, deklaruotos gyvenamosios vietos adresas ir deklaravimo data, faktinės gyvenamosios vietos adresas, telefono ryšio numeris, elektroninio pašto adresas, asmens atvaizdas, įgytas išsilavinimas ar mokymosi pasiekimai (įskaitant duomenis iš buvusios ugdymo įstaigos), Pedagoginės psichologinės tarnybos įvertinimo lapų kopijos ir rekomendacijos dėl programų pritaikymo (jei yra), sveikatos būklė ir neįgalumas (jei turimas), pasirinkta užsienio kalba, pasirinktas dorinio ugdymo dalykas, duomenys apie mokymąsi užsienio valstybėje, kiti asmens duomenys, kuriuos apie Mokinį pateikė jis pats ar jo tėvas (-ai), kompetentingos įstaigos.  Mokinio tėvų vardai, pavardės, gyvenamosios vietos adresas, elektroninio pašto adresai, telefono ryšio numeriai. | LR Švietimo įstatymas, Neringos savivaldybės tarybos sprendimu patvirtintas Priėmimo į Neringos savivaldybės bendrojo ugdymo mokyklas tvarkos aprašas  (BDAR 6 str. c p.) | Duomenų subjektas, Kitos ugdymo įstaigos (jei mokinys iš jų atvyksta), kitos kompetentingos institucijos, kurias pateikti duomenis apie Mokinį įpareigoja teisės aktai | Duomenys gavėjams neperduodami | 5 metai po Gimnazijos baigimo/ išvykimo |
| 5. Mokinio pažymėjimo išdavimas ir apskaita | Mokiniai, kurie mokosi pagal pradinio ugdymo, pagrindinio ugdymo, vidurinio ugdymo programas | Pažymėjime: Mokinio vardas (-ai); pavardė(s); gimimo data, pažymėjimo galiojimo terminas; Gimnazijos pavadinimas ir identifikavimo kodas; ugdymo / mokymo programa; važiavimo visuomeniniu transportu maršrutas ir stotelės, nuo kurios iki kurios mokinys gali važiuoti; brūkšninis kodas;  Apskaitos žurnale: Mokinio vardas (-ai); pavardė(s); asmens kodas arba gimimo data, registracijos numeris.  Jei prašymą išduoti Mokinio pažymėjimą pateikia Mokinio įstatyminis atstovas – jo vardas (-ai); pavardė(s); asmens tapatybę patvirtinančio dokumento numeris, serija, giminystę arba ryšį su Mokiniu patvirtinančio dokumento kopija ir jame esantys duomenys | LR Švietimo įstatymo 451 str., LR švietimo ir mokslo ministro įsakymu patvirtintas Mokinio pažymėjimo išdavimo ir naudojimo tvarkos aprašas; Neringos gimnazijos direktoriaus įsakymu patvirtinti: Elektroninio mokino pažymėjimo išdavimo ir naudojimo tvarkos aprašas bei Mokinio pažymėjimo išdavimo ir naudojimo tvarkos aprašas (BDAR 6 str. c p.) | Duomenų subjektas | Švietimo ir mokslo ministerijos Švietimo aprūpinimo centras | Apskaitos žurnalai – 4 m. (po paskutinio įrašo žurnale) |
| 6. Vaiko gerovės komisijos darbo organizavimas ir vykdymas | Mokiniai, jų tėvai | Mokinio vardas (-ai), pavardė(s), gimimo data, gyvenamosios vietos adresas, telefono ryšio numeris, grupė / klasė, sveikatos sutrikimai, mokymosi sunkumai, turimos lėtinės neinfekcinės ligos, incidento / atvejo įvykio aplinkybės. | LR švietimo ir mokslo ministro įsakymu patvirtintas Mokyklos vaiko gerovės komisijos sudarymo ir jos darbo organizavimo tvarkos aprašas, Neringos gimnazijos direktoriaus patvirtinti dokumentai: Pagalbos mokiniui teikimo tvarkos aprašas, Mokinių sergančių lėtinėmis neinfekcinėmis ligomis savirūpos proceso organizavimo tvarkos aprašas.  Kai tvarkomi Specialiųjų kategorijų asmens duomenys (pvz., specialieji Mokinio poreikiai, duomenys apie sveikatą) – Mokinio tėvo (-ų) rašytinis sutikimas (BDAR 6 str. 1 d. a, c, f punktai) | Duomenų subjektas, kitos kompetentingos institucijos, kurias pateikti duomenis apie Mokinį įpareigoja teisės aktai | Klaipėdos apskrities vaiko teisių apsaugos skyrius, policija, Neringos savivaldybės administracija, Vaikų sveikatos stebėsenos informacinė sistema | 5 metai |
| 7. Mokinių, nelankančių mokyklos, apskaita | Mokiniai (nuo 1 klasės iki 16 m.) ir jų tėvai | Mokinio vardas (-ai), pavardė(s); asmens kodas arba gimimo data ir lytis; deklaruotos gyvenamosios vietos adresas; mokyklos kodas; klasė, praleistos pamokos ir praleidimo priežastis (-ys); informacija, sužinota Gimnazijos ir (ar) Neringos savivaldybės administracijos atstovo pokalbio (-ių) su pokalbio dalyviais (tėvas, motina, globėjas, vaikas, kaimynas ir pan.) metu; nesimokymo priežastys | LR švietimo įstatymas, LR vaikų teisių apsaugos pagrindų įstatymas, LR švietimo, mokslo ir sporto ministro įsakymu patvirtintas Mokinių, besimokančių pagal bendrojo ugdymo programas, mokyklos lankomumo užtikrinimo tvarkos aprašas bei Nesimokančių vaikų ir mokyklos nelankančių mokinių informacinės sistemos nuostatai, Neringos gimnazijos nuostatai, Neringos gimnazijos vidaus darbo tvarkos taisyklės, Neringos gimnazijos mokinių ugdymo proceso lankomumo apskaitos ir nelankymo prevencijos tvarkos aprašas (BDAR 6 str. 1 d. c p.) | Duomenų subjektas | Nacionalinė švietimo agentūra | 5 metai  Duomenys apie sveikatos būklę, apsilankymą gydymo įstaigoje ir pan. yra tvarkomi tik pateisinant pamokas, tačiau jie nėra toliau saugomi |
| 8. Egzaminų ir pasiekimų patikrinimo organizavimas ir vykdymas, pažymėjimų / atestatų išdavimas (valstybinių brandos egzaminų, pagrindinio ugdymo pasiekimų patikrinimo, Nacionalinių mokinių pasiekimų patikrinimo) | Mokiniai, besimokantys pagal pradinio ugdymo, pagrindinio ugdymo, vidurinio ugdymo programas | Mokinio vardas (-ai); pavardė(s); asmens kodas ir/ar gimimo data; klasė; mokomoji kalba; gimtoji kalba; lytis; ugdymo programa; el. pašto adresas; telefono ryšio numeris; ugdymo programa, specialieji ugdymosi poreikiai; pedagoginės psichologinės tarnybos išvados ir rekomendacijos; neįgalumas; sveikatos būklė ar kitos svarbios priežastys, dėl kurių Mokinys gali būti atleidžiamas nuo patikrinimo / egzamino, patikrinimas / egzaminas gali būti atidėtas ar jam sudaromos sąlygos dalyvauti nuotoliniu būdu, specialiose patalpose ir kt.;  *Organizuojant Pagrindinio ugdymo pasiekimų patikrinimą,* papildomai: duomenys apie turimą išsilavinimą (kai dalyvauja buvęs mokinys);  *Organizuojant brandos egzaminus,* papildomai: pasirinkti egzaminai, duomenys apie turimą išsilavinimą (kai dalyvauja buvęs mokinys ar eksternas)  *Išduodant pažymėjimus / atestatus, papildomai:* surinkti taškai; pasiekimai; pasirinkti egzaminai; įvertinimai; pažymėjimo / atestato serija, numeris, išdavimo data, registracijos numeris, originalas / dublikatas, programos ar Gimnazijos baigimo data | LR Švietimo įstatymas, LR švietimo ir mokslo ministro įsakymu patvirtinti dokumentai: Nacionalinių mokinių pasiekimų patikrinimo organizavimo ir vykdymo tvarkos aprašas, Pagrindinio ugdymo pasiekimų patikrinimo organizavimo ir vykdymo tvarkos aprašas, Valstybinių brandos egzaminų organizavimo ir vykdymo tvarkos aprašas, Nacionalinės švietimo agentūros direktoriaus įsakymu patvirtintos vykdymo instrukcijos (BDAR 6 str. 1 d. c p.) | Duomenų subjektas | Nacionalinė švietimo agentūra, Neringos savivaldybės administracija | Iki egzaminų ir pasiekimų patikrinimo pabaigos  PUPP rašto darbai – 1 metai, Brandos egzaminų (mokyklinių) darbai – 1 metai,  Pradinio ugdymo pažymėjimų apskaitos žurnalas,  Mokymosi pasiekimų pažymėjimų apskaitos žurnalas – 25 metai, patikrinimų  vykdymo ir vertinimo protokolai - 50 metų, pagrindinio išsilavinimo pažymėjimų apskaitos žurnalas, Brandos atestatų ir jų priedų apskaitos žurnalas – 50 metų |
| 9. Nuotolinio bei mišraus mokymo organizavimas | Mokiniai | Mokinio vardas (-ai); pavardė(s); elektroninio pašto adresas; prisijungimo prie mokymo platformos ar nuotolinio komunikavimo programos vardas (esant poreikiui); telefono ryšio numeris, Mokinio atvaizdas ir balsas;  Mokinio tėvų vardai; pavardės; elektroninio pašto adresas, telefono ryšio numeriai (kai Mokiniui yra reikalinga pagalba prisijungiant į pamoką) | LR Švietimo įstatymas, LR švietimo, mokslo ir sporto ministro įsakymu patvirtintas Mokymo nuotoliniu ugdymo proceso organizavimo būdu kriterijų aprašas,  Neringos gimnazijos direktoriaus įsakymu patvirtintas Neringos Mokinių pažangos stebėjimo ir pasiekimų vertinimo tvarkos aprašas (BDAR 6 str. c p.) | Duomenų subjektas | Duomenys gavėjams neperduodami  *PASTABA: tam tikrus asmens duomenis (pvz., IP adresas) gali rinkti konkretaus tinklapio / mokymo platformos administratorius* | Asmens duomenys naudojami tik pamokos metu ir jie nėra saugomi |
| 10. Profilaktinis Mokinio sveikatos tikrinimas | Mokiniai | Mokinio vardas (-ai); pavardė(s); gimimo data; grupė / klasė; duomenys apie požymius sergant pedikulioze ar niežais  *Papildomai apie Neringos gimnazijos Juodkrantės pradinio ir ikimokyklinio ugdymo skyriaus* ugdytinius: duomenys apie geohelmintozių, kontaktinių helmintozių bei pirmuonių sukeltų žarnyno ligų požymius (jei jų yra) | LR žmonių užkrečiamųjų ligų profilaktikos ir kontrolės įstatymas,  LR sveikatos apsaugos ministro patvirtintos  Lietuvos higienos normos: HN 75:2016 „Ikimokyklinio ugdymo mokykla: bendrieji saugos reikalavimai“, HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“,  Neringos gimnazijos direktoriaus įsakymu patvirtintas Vaikų apžiūros dėl asmens higienos, pedikuliozės ir niežų tvarkos aprašas (BDAR 6 str. c p.) |  | Įtarus asmenį, sergant užkrečiamąja liga – Nacionalinis visuomenės sveikatos centras | Asmens duomenys naudojami tik patikrinimo metu ir jie nėra saugomi |
| 11. Nemokamo maitinimo organizavimas | Mokiniai ir jų tėvai | Mokinio vardas (-ai); pavardė(s); klasė; asmens kodas; duomenys apie ligą (kai dėl jos skirtas mokymas namuose arba neatvykstama į Gimnaziją), mokymosi programa, maitinimo rūšis, Mokinio gyvenamosios vietos adresas, kontaktinis telefono ryšio numeris, Tėvų vardai, pavardės, telefono ryšio numeriai | LR švietimo, mokslo ir sporto ministro įsakymu patvirtintas Mokinių nemokamo maitinimo valstybinėse mokyklose tvarkos aprašas; Neringos savivaldybės tarybos sprendimu patvirtintas Socialinės paramos mokiniams teikimo Neringos savivaldybėje tvarkos aprašas, LR socialinės paramos įstatymas,  Neringos gimnazijos direktoriaus patvirtintas Mokinių nemokamo maitinimo organizavimo tvarkos aprašas (BDAR 6 str. a p.) | Duomenų subjektas, Neringos savivaldybės administracija | Maitinimą Gimnazijoje organizuojanti įstaiga | 5 metai |
| 12. Mokinių vežiojimo organizavimas | Mokiniai ir jų tėvai | Mokinio vardas (-ai), pavardė(s), gimimo data, klasė, gyvenamosios vietos adresas (-ai), Mokinio tėvų vardai, pavardės, telefono ryšio numeriai | LR transporto lengvatų įstatymas, LR švietimo įstatymas, Neringos savivaldybės tarybos sprendimu patvirtintas Mokinių vežiojimo į mokyklas tvarkos aprašas, Neringos gimnazijos direktoriaus įsakymu patvirtintas Mokyklinių autobusų naudojimo tvarkos aprašas ir mokinių vežimo mokykliniais autobusais tvarkos aprašas (BDAR 6 str. 1 d. c p.) | Duomenų subjektas | Duomenys gavėjams neperduodami | 5 metai |
| 13. Apgyvendinimo Gimnazijos gyvenamosiose patalpose organizavimas | Mokiniai ir jų tėvai | Mokinio vardas (-ai), pavardė(s), gimimo data, deklaruotos gyvenamosios vietos adresas, faktinės gyvenamosios vietos adresas, telefono ryšio numeris, elektroninio pašto adresas, Mokinio tėvų vardai, pavardės, gyvenamosios vietos adresas, telefono ryšio numeris, elektroninio pašto adresas, už Gimnazijos teikiamas mokamas paslaugas mokančio asmens banko sąskaitos numeris | Neringos gimnazijos direktoriaus įsakymu patvirtina gyvenamųjų patalpų panaudos sutarties forma (BDAR 6 str. 1. d. b p.) | Duomenų subjektas | Duomenys gavėjams neperduodami | 10 metų po panaudos sutarties pasibaigimo |
| 14. Olimpiadų, konkursų, varžybų, kitų renginių, projektų organizavimas | Mokiniai | Mokinio vardas (-ai); pavardė(s); gimimo data; grupė/klasė; mokomoji kalba; lytis; ugdymo programa; el. pašto adresas; telefono ryšio numeris | Konkretaus konkurso, olimpiados, varžybų, kito renginio, projekto organizatoriaus nuostatai (BDAR 6 str. 1 d. a p.) | Duomenų subjektas | Duomenys perduodami konkrečios olimpiados, konkurso, varžybų, kito renginio, projekto organizatoriui, esant duomenų subjekto sutikimui | Iki olimpiados, konkurso, varžybų, kito renginio, projekto organizavimo ir vykdymo pabaigos |
| 15. Įvairių pažymėjimų (pvz., apie dalyvavimą sportinėse varžybose, konkursuose, būrelių lankymą ir kt.) išdavimas | Mokiniai | Mokinio vardas (-ai); pavardė(s); gimimo data; grupė/klasė, pažymėjimo serija, numeris, išdavimo data, registracijos numeris, renginio pavadinimas, renginio data informacija apie pasiekimus renginyje (užimta vieta ir pan.), kiti duomenys pagal paklausėjo prašymą. | LR švietimo ir mokslo ministro įsakymu patvirtintas Nuosekliojo mokymosi pagal bendrojo ugdymo programas aprašas, Neringos gimnazijos direktoriaus įsakymu patvirtintas ugdymo planas, duomenų subjekto sutikimas (BDAR 6 straipsnio 1 d. a ir/ar f punktai) | Konkurso, olimpiados, renginio organizatorius | Pagal duomenų subjektų pareikalavimą / prašymą – nurodytiems asmenims / įstaigoms | Išduotų pažymų kopijos saugomos mokinių bylose - 5 metus po Gimnazijos baigimo/ išvykimo |
| 16. Neformaliojo švietimo organizavimas | Mokiniai nuo 3 metų iki tol, kol jie mokosi (ar pagal amžių turėtų mokytis) pagal bendrojo ugdymo (pradinio, pagrindinio ir vidurinio ugdymo ar socialinių įgūdžių ugdymo) programas  ir jų tėvai | Mokinio vardas (-ai); pavardė(s); gimimo data; grupė/klasė, pasirinktos neformaliojo švietimo programos Gimnazijoje, lankomos neformaliojo ugdymo įstaigos pavadinimas savivaldybėje, neformaliojo švietimo programa. | LR švietimo įstatymas,  LR švietimo ir mokslo ministro įsakymu patvirtinta Neformaliojo vaikų švietimo  koncepcija,  Neringos gimnazijos direktoriaus įsakymu patvirtintas ugdymo planas (BDAR 6 str. 1 d. c p.) | Duomenų subjektas, neformaliojo ugdymo teikėjai | Nacionalinė švietimo agentūra | 5 metai |
| 17. Mokinių ekskursijų, išvykų, kelionių, žygių, sąskrydžių, turistinių stovyklų, turistinių renginių ir varžybų organizavimas | Mokiniai ir jų tėvai | Mokinio vardas (-ai); pavardė(s); gimimo data; grupė/klasė, išvykos tikslas, tėvų vardai, pavardės, kontaktinis telefono ryšio numeris | Neringos gimnazijos direktoriaus patvirtinta Mokinių ekskursijų, išvykų, kelionių, žygių, sąskrydžių, turistinių stovyklų, turistinių renginių ir varžybų organizavimo tvarka (BDAR 6 str. 1 d. a p.) | Duomenų subjektas | Duomenys gavėjams neperduodami | 1 metai |
| 18. Informavimas apie Gimnazijos veiklą bendruomenei ir / ar visuomenei | Mokiniai | Mokinio vardas (-ai); pavardė(s); gimimo data; grupė/klasė; Mokinio dalyvavimas akademinėje, meninėje, sporto, socialinėje ir kt. veikloje; Mokinio pasiekimai, laimėjimai konkursuose, olimpiadose, varžybose, projektuose, kituose renginiuose; Mokinio dalyvavimas reikšmingame įvykyje / renginyje; Mokinio atvaizdas; Mokinio balsas (videoįrašų, audioįrašų viešinimo atveju); Mokinio kūrybinis darbas / kūrinys | Duomenų subjekto sutikimas (BDAR 6 straipsnio 1 d. a p.) | Duomenų subjektas, konkursų, olimpiadų, kitų renginių organizatoriai, Neringos savivaldybės administracija | Paslaugų teikėjai, kurie pagal susitarimą su Gimnazija, Gimnazijos vardu administruoja tinklapį, paskyras socialiniuose tinkluose, rengia ir leidžia informacinę / reklaminę / edukacinę medžiagą (įskaitant ir popierine, elektronine video, audio formomis), žiniasklaida | Duomenų subjekto sutikimo laikotarpis |
| 19. Saugumo ir prevencijos užtikrinimas | Mokiniai, jų tėvai | Fizinių asmenų atvaizdas, renkamas naudojant automatines vaizdo stebėjimo priemones | Neringos gimnazijos direktoriaus įsakymu patvirtintas Neringos gimnazijoje įrengtų vaizdo stebėjimo kamerų naudojimo ir vaizdo duomenų tvarkymo tvarkos aprašas (BDAR 6 straipsnio 1 d. f p.) |  | Duomenys gavėjams neperduodami, | 14 kalendorinių dienų |

Pastaba: *sąvokos „Mokinys“, „Mokinio tėvas (-ai)“ suprantamos taip, kaip paaiškinta* *Neringos gimnazijos ugdytinių, mokinių ir jų tėvų (globėjų) asmens duomenų teikimo ir asmens duomenų tvarkymo tvarkos aprašo 2.2. – 2.3. punktuose, sąvoka „Gimnazija“ – 1.1. punkte.*

1. *Kai duomenys gaunami ne iš Gimnazijos mokytojų, pagalbos specialistų, kitų darbuotojų* [↑](#footnote-ref-1)